Yfir aðalferðamannatímabilið fljúga þotur Air Canada til Íslands frá bæði Montreal og Toronto , tveimur fjölmennustu borgum Kanada . Sumarið 2018 nýtti kanadíska flugfélagið Boeing MAX þotur , sem þá voru splunkunýjar , í ferðirnar hingað en í þeim eru sæti fyrir 169 farþega . Til stóð að hafa sama háttinn á síðastliðið sumar en vegna kyrrsetningar MAX þotanna voru Airbus A 319 flugvélar notaðar í staðinn . Í þeim eru aðeins sæti fyrir 136 farþega og þar með drógst sætaframboð Air Canada saman um 231 flugsæti í hverri viku . Það jafngildir um fimmtungi af framboðinu sumarið 2018 . Flugbannið sem sett var á MAX þoturnar olli ekki svona miklum samdrætti í áætlunarflugi Norwegian hingað til lands jafnvel þó félagið hafi notað þessar umtöluðu flugvélar í ferðir sínar hingað frá Skandinavíu . Ástæðan er sú að eldri gerðir af Boeing 737 voru notaðar í staðinn og sætafjöldinn breyttist því ekki sem nokkru nemur . Næsta sumar gerir flugáætlun Air Canada á ný fyrir því að MAX þotur muni flytja farþega félagsins til Íslands samkvæmt bókunarvél flugfélagsins . Og gera má ráð fyrir að Norwegian nýtti þess háttar flugvélar líka í stakar ferðir hingað frá Ósló . Icelandair verður þar með ekki eina flugfélagið sem ferja mun farþega til og frá Keflavíkurflugvelli á næsta ári í MAX þotum . Miðað við nýjustu fréttir þá gætu þoturnar komist í loftið í mars líkt og Icelandair og fleiri flugfélög gera ráð fyrir . Í tilkynningu frá Boeing í gær sagði að fyrirtækið ætti von á því að flugmálayfirvöld í Bandaríkjunum muni heimili fyrirtækinu að hefjast handa við að ferja tilbúnar flugvélar frá verksmiðjum sínum til viðskiptavina um miðjan næsta mánuði . Algjör aflétting kyrrsetningarinnar gæti svo verið í höfn í janúar og þoturnar þá komnar í farþegaflug á ný í byrjun mars . Það er í takt við yfirlýsingar stjórnenda flugfélaganna Soutwest og American Airlines sem gáfu það út í síðustu viku að þeir reiknuðu fyrst með þotunum í áætlunarflug í lok fyrstu viku marsmánaðar . Áform Icelandair gera ráð fyrir þessum þotum um miðjan mars en sumaráætlun flugfélaga hefst formlega í lok þess mánaðar . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is